ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ፡ ፕረዚደንት ደቡብ ኣፍሪቃ ንመንግስቲ ፌደራልን ትግራይን ክሽምግል ክራይስስ ግሩፕ ጸዊዑ 14 ነሓሰ 2020 ምንጪ ስእሊ, EPRDF OFFICIAL መንግስቲ ትግራይ፡ ክልላዊ መረጻ ከካይድ ድሕሪ ምውሳኑ ምስ ፌደራላዊ መንግስቲ ኢትዮጵያ ኣብ ከቢድ ወጥሪ ምእታው ክራይስስ ግሩፕ ሎሚ ኣብ ዘውጸኦ ሰፊሕ ጸብጻብ ገሊጹ። ቀዳማይ ሚኒስተር ኣብዪ ኣሕመድ፡ ብምኽንያት መረጻ፡ መንግስቲ ፌዴራል ወታሃደራዊ ስጉምቲ ከም ዘይወስድ እኳ እንተተዛረበ፡ ሰበስልጣን ፌደራል ካልእ ከቢድ ስጉምቲ ከምዝወስዱ ይዛረቡ ስለ ዘለው እቶም ተሃላለኽቲ ወገናት ናብ ሓያል ጎንጺ ከይኣትው ስግኣቱ ክራይስስ ግሩፕ ሓቢሩ፡፡ መንግስቲ ፌደራል እቲ ሃገራዊ መረጻ ስግኣት ለበዳ ኮቪድ-19 ድሕሪ ምህድኡ ክግበር ንዝሃቦ ውሳነ መንግስቲ ትግራይ ከም ዝተቓወሞ ዝጠቅስ እቲ መግለጺ፡ ማእከላይ መንግስቲ ካልእ ስጉምቲ እንተወሲዱ ክልል ትግራይ መሰል ምንጻል ብዘፍቅድ ዓንቀጽ 39 ክንጸል ከም ዝኽእል የልዕል። ኣብዚ ደረጃ እንተተበጺሑ ድማ ክልል ኣምሓራ ናብ ትግራይ ዝተወሰደ መሬት ኣለኒ ስለ ዝብል ናብ ዝኸፍአ ጎንጺ ከምርሕ ከም ዝኽእል ጸብጻብ ክራይስስ ግሩፕ ይገልጽ። ስለዚ እቲ ወጥሪ ንምፍኳስ፡ መንግስቲ ክልል ትግራይ ክልላዊ መረጻ ካብ ምክያድ ህድእ ክብል፣ መንግስቲ ፌደራል ድማ ምስ መንግስቲ ትግራይ ክላዘብን መድረኽ ሃገራዊ ዝርርብ ክጽውዕን ኣተሓሳሲቡ። እንተኾነ እቶም ተናሓናሕቲ ወገናት ናብ ዝርርብ ብምምጻእ ነቲ ወጥሪ ንምዝሓል ክልቲኦም ወገናት ዓብዪ ሽምን ጽልዋን ዘለዎም ኣህጉራዊ ኣሸማገልቲ ክጽንብሩ ከምዝግባእ እቲ ጸብጻብ የዘኻኽር። “መራሕቲ ህወሓት ምስ ወደቑ እዮም ዝመሃሩ” "ህወሓት ተመሪፁ'ምበር ለሚኑ ዝመፅአ ውድብ ኣይኮነን" ዶክተር ሰለሞን ኪዳነ ህወሓት ምስ ኣዴፓ ሓቢሩ ንምስራሕ ከም ዝጽገም ኣጠንቂቑ ትግራይ መረጻ ካብ ምክያድ ዘይትምለስ እንተኾይናኸ?
